তাফসির আল-বাগাভি
তাফসির আল-বাগাভি (আরবি: تفسير البغوي) , যা মা'লিমুত তানজিল নামেও পরিচিত । হোসাইন ইবনে মাসউদ আল-বাগাভি (মৃত্যুঃ ১১২২) দ্বারা প্রণীত একটি ধ্রুপদী সুন্নি তাফসির গ্রন্থ (কুরআনের ব্যাখ্যা)। এটি আল-সালাবি (মৃত্যুঃ১০৩৫) কর্তৃক রচিত তাফসির আল-সালাবি-এর সংক্ষিপ্তসার । এটি সাধারণত বর্ণনামূলক তাফসির গ্রন্থগুলির মধ্যে শ্রেণীভুক্ত । কারণ এটি সাহাবা ও তাবেয়ী থেকে বহু বর্ণনা সংগ্রহ করে উপস্থাপিত। গ্রন্থটি মূলত ১১ টি নির্ভরযোগ্য বর্ণনার উপর নির্ভরশীল, যা আল-বাগাভি তার রচনার ভূমিকাতে উল্লেখ করেছেন। এটি বর্তমানে তার লেবানন সংস্করণ এবং কায়রো সংস্করণে যথাক্রমে চার খণ্ড এবং আট খণ্ডে বিদ্যমান।